Qumran
Qumran ("Khirbet Qumran") on asutusraunioista, hautausmaasta sekä luolastoista koostuva arkeologinen kohde, joka sijaitsee kuivalla ylängöllä Kuolleenmeren luoteisrannikolla Israelissa. Se tunnetaan parhaiten Kuolleenmeren kääröinä tunnetuksi tulleen tekstikokoelman löytöpaikkana. Alueella tehtiin arkeologisia kaivauksia ensimmäisen kerran 1950-luvulla. Luolien käsikirjoituslöytöjen myötä tutkijoiden mielenkiinto kohdistui lähellä sijaitseviin raunioihin.
Eshmun
Eshmun tai Ešmun oli foinikialainen parantamisen jumala, jota palvottiin laajalti Välimeren alueella, muun muassa Kyproksella, Sardiniassa ja Karthagossa. Eshmun kuvattiin komeaksi nuorukaiseksi ja hänet yhdistettiin Melqartiin.